[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 25.11.2008

COM(2008) 793 окончателен

Предложение за

РЕГЛАМЕНТ НА СЪВЕТА

за изменение на Регламент № 1628/2004 за налагане на окончателно изравнително мито, наложено на вноса на някои графитни електродни системи с произход от Индия и Регламент № 1629/2004 за налагане на окончателно антидъмпингово мито, наложено върху вноса на графитни електродни системи с произход от Индия

(представена от Комисията)

ОБЯСНИТЕЛЕН МЕМОРАНДУМ

Контекст на предложението |

Основания и цели на предложението Настоящото предложение се отнася до прилагането на Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност („основният регламент“) в процедурата срещу субсидиране относно вноса на графитни електродни системи с произход от Индия. |

Общ контекст Настоящото предложение се прави в контекста на прилагането на основния регламент и е резултат от разследване, проведено в съответствие със съществените и процедурни изисквания, изложени в него. |

Съществуващи мерки в областта на предложението Регламент № 1628/2004 на Съвета за налагане на окончателно изравнително мито и за окончателно събиране на временното мито, наложено на вноса на някои графитни електродни системи с произход от Индия и Регламент № 1629/2004 на Съвета за налагане на окончателно антидъмпингово мито, наложено върху вноса на системи от графитни електродни системи с произход от Индия. |

Съгласуваност с други политики и цели на Съюза Не се прилага. |

Консултация със заинтересованите страни и оценка на въздействието |

Консултация със заинтересованите страни |

Заинтересованите страни, засегнати от производството, имаха възможността да защитят интересите си по време на разследването в съответствие с разпоредбите на основното законодателство. |

Събиране и използване на експертни становища |

Не бяха необходими външни експертни становища. |

Оценка на въздействието Настоящото предложение произтича от прилагането на основния регламент. Основният регламент не предвижда извършването на обща оценка на въздействието, но съдържа изчерпателен списък на условията, които трябва да бъдат оценени. |

Правни елементи на предложението |

Обобщение на предлаганите мерки На 2 октомври 2007 г. по своя собствена инициатива Комисията започна частично междинно преразглеждане, ограничено до нивото на субсидиране на изравнителните мерки, приложими при внос в Общността на графитни електродни системи с произход от Индия. Преразглеждането е предприето тъй като Комисията разполага с достатъчно доказателства prima facie, че обстоятелствата по отношение на субсидирането, въз основа на които са установени вече съществуващите мерки, са се променили, и че тези промени са били с дълготраен характер. Приложеното предложение на Комисията за регламент на Съвета съдържа заключенията от преразглеждането. Вследствие на това се предлага Съветът да приеме приложеното предложение за регламент, което следва да се публикува в Официален вестник на Европейския съюз не по-късно от 1 януари 2009 г. |

Нормативна уредба Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност, последно изменен с Регламент (ЕО) № 461/2004 на Съвета от 8 март 2004 г. |

Принцип на субсидиарност Предложението попада в обхвата на изключителната компетентност на Общността. Следователно принципът на субсидиарност не се прилага. |

Принцип на пропорционалност Предложението е в съответствие с принципа на пропорционалност, тъй като формата на действието е описана в посочения по-горе основен регламент и не оставя възможност за решение на национално равнище. |

Не е необходимо да се посочва как финансовата и административната тежест върху Общността, националните правителства, регионалните и местните власти, икономическите оператори и гражданите, е сведена до минимум и е пропорционална на целта на предложението. |

Избор на инструменти |

Предлагани инструменти: регламент. |

Други средства не биха били подходящи, тъй като посоченият по-горе основен регламент не предвижда други средства. |

Отражение върху бюджета |

Предложението няма отражение върху бюджета на Общността. |

Предложение за

РЕГЛАМЕНТ НА СЪВЕТА

за изменение на Регламент № 1628/2004 за налагане на окончателно изравнително мито, наложено на вноса на някои графитни електродни системи с произход от Индия и Регламент № 1629/2004 за налагане на окончателно антидъмпингово мито, наложено върху вноса на графитни електродни системи с произход от Индия

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност,

като взе предвид Регламент (ЕО) № 2026/97 на Съвета от 6 октомври 1997 г. относно защитата срещу субсидиран внос от страни, които не са членки на Европейската общност[1] („основен регламент“), и по-специално членове 15 и 19 от него,

като взе предвид предложението, представено от Комисията след консултации с Консултативния комитет,

като има предвид че:

А. ПРОЦЕДУРА

I. Предишно разследване и съществуващи мерки

(1) С Регламепт № 1628/2004[2] Съветът наложи окончателно изравнително мито за вноса на някои графитни електроди от вид, използван за електрически пещи с видима плътност от 1,65 g/cm3 или по-голяма и електрическо съпротивление от 6,0 μΩ.m или по-малко, попадащи под код по КН ех 8545 11 00 и нипели, използвани за такива електроди, попадащи под код по КН ex 8545 90 90, внесени заедно или поотделно, с произход от Индия. Ставката на митото варира между 7,0% и 15,7% за поименно посочени износители с остатъчно мито от 15,7%, наложено върху вноса от други износители.

(2) Същевременно с Регламент (ЕО) № 1629/2004[3], Съветът наложи окончателно антидъмпингово мито върху вноса на същия продукт с произход от Индия.

II. Започването на частично междинно преразглеждане

(3) Вследствие налагането на окончателното изравнително мито правителството на Индия (ПИ) изрази становището, че обстоятелствата, свързани с две схеми на субсидиране (Схемата за натрупване на митнически кредити в „спестовна книжка“ и Схемата за освобождаване от подоходен данък на основание на раздел 80 HHC от Закона за подоходния данък) са се променили и че тези промени са с дълготраен характер. В резултат на това бе изтъкнато, че нивото на субсидиране вероятно е намаляло и поради това мерките, предприети отчасти въз основа на тези схеми трябва да бъдат преразгледани.

(4) Комисията разгледа доказателствата, представени от ПИ, и прецени, че те са достатъчни за започването на преразглеждане в съответствие с разпоредбите на член 19 от основния регламент срещу субсидиите. След консултация със Консултативния комитет Комисията започна ex officio частично междинно преразглеждане на мерките, влезли в сила със съобщение, публикувано в Официален вестник на Европейския съю[4]з .

(5) Целта на частичното междинно преразглеждане е да се оцени необходимостта от продължаване, отмяна или изменение на съществуващите мерки спрямо дружествата, които са се възползвали от една или и двете изменени схеми за субсидиране, включително и дружествата, възползвали се от други схеми, когато са приведени достатъчно доказателства съгласно съответните разпоредби на съобщението за започване на преразглеждане.

III. Период на разследване

(6) Разследването се проведе от 1 октомври 2006 г. до 30 септември 2007 г. („период на разследване на преразглеждането“ или „ПРП“).

IV. Засегнати от разследването лица

(7) Комисията официално уведоми ПИ, упоменатите в съобщението за частичното междинно преразглеждане двама индийски производителя-износителя както и производителите от Общността, относно започването на разследване в рамките на частичното междинно преразглеждане. Заинтересованите страни получиха възможност да изразят становището си в писмена форма и да поискат да бъдат изслушани. Писмените и устните коментари, представени от страните, бяха разгледани и където това беше уместно, взети предвид.

(8) Комисията изпрати въпросници на двата сътрудничещи производителя-износителя и на ПИ. Отговори се получиха както от двата сътрудничещи производителя-износителя, така и от ПИ.

(9) Комисията изиска и провери цялата информация, счетена за необходима за определяне на субсидирането. Бяха извършени проверки на място в помещенията на следните заинтересовани лица:

1. Правителство на Индия

- Министерство на търговията, Ню Делхи

2. Производители износители от Индия

- Graphite India Limited (GIL), Kolkatta

- Hindustan Electro Graphite (HEG) Limited, Noida

VI. Оповестяване и коментари върху процедурата

(10) ПИ и другите заинтересовани страни бяха информирани за основните факти и съображения, въз основа на които се възнамерява да се измени ставката на митото, приложимо на двамата сътрудничещи индийски производителя и да се запазят съществуващите мерки за всички други дружества, които не сътрудничиха на това частично междинно преразглеждане. На тях им беше предоставено достатъчно време за коментар. Всички становища и коментари бяха надлежно взети предвид, както е посочено по-долу.

Б. ЗАСЕГНАТ ПРОДУКТ

(11) Продуктът, подлежащ на преразглеждане, e засегнат в Регламент (ЕО) № 1628/2004 на Съвета, а именно графитни електродни системи от вид, използван за електрически пещи с видима плътност от 1,65 g/cm3 или по-голяма и електрическо съпротивление от 6,0 μΩ.m или по-малко, попадащи под код по КН ех 8545 11 00 и нипели, използвани за такива електроди, попадащи под код по КН ex 8545 90 90, внесени заедно или поотделно, с произход от Индия.

В. СУБСИДИИ

I. Въведение

(12) Въз основа на информацията, предоставена от ПИ и сътрудничещите производители-износители и отговорите на въпросника на Комисията, са разследвани следните схеми, за които се предполага, че обхващат предоставянето на субсидии:

а) режим на предварителни разрешения (известен преди като режим на авансово лицензиране);

б) схема на банкова книжка с митнически права,

в) схема за насърчаване на износа на средства за производство,

г) овобождаване от подоходен данък.

д) освобождаване от облагане на електроенергията в щат Madhya Pradesh.

(13) Схемите от а) до в), посочени по-горе, се базират на Закона за (развитие и регулиране на) чуждестранната търговия от 1992 г. (№ 22 от 1992 г.), който влиза в сила на 7 август 1992 г. (Закон за чуждестранната търговия). Със Закона за външната търговия ПИ се упълномощава да издава уведомления относно политиката по износ и внос. Те са обобщени в документите за политика на износ и внос, издавани на всеки пет години и редовно осъвременявани от Министерството на търговията. Един от документите от „Политика на износа и вноса“ е свързан с периода на разследване за преразглеждане в настоящия случай, а именно петгодишният план за периода от 1 септември 2004 г. до 31 март 2009 г. („Политика по ИВ за 2004—2009 г.“). Освен това ПИ определя процедури, свързани с Политиката по ИВ за 2004—2009 г. в "Наръчник на процедурите – 1 септември 2004 г. до 31 март 2009 г., том I)" (НОР I 04-09). Процедурите в наръчника също се осъвременяват редовно.

(14) Схемата с освобождаване от данък „Общ доход“, посочена по-горе под буква г) се основава на Закона за общия доход от 1961 г., изменян всяка година със Закона за финансите.

(15) Схемата с освобождаване от облагане на електличеството, посочена по-горе под буква д) се основава на раздел 3-В от закона за електричеството на щата Madhya Pradesh от 1949 г.

(16) В съответствие с член 11, параграф 10 от „основния регламент“ срещу субсидирането, Комисията покани ПИ на допълнителни консултации относно променените и непроменените схеми с цел да се изясни фактическата ситуация по отношение на оспорваните схеми и достигането до взаимно съгласувано решение. След тези консултации и при липсата на постигнато взаимно съгласувано решение за тези схеми, Комисията включи тези четири схеми в разследването на субсидирането.

II. Специфични режими

1 Схема с предварителни разрешения (СПР)

а) Нормативна уредба

(17) Подробно описание на режима се съдържа в точки от 4.1.1 до 4.1.14 от Политиката по ИВ за 2004—2009 г. и раздели от 4.1 до 4.30 от HOP I 04-09. Тази схема бе наречена Схема с предварителни лицензии при разследването в рамките на предишното преразглеждане, довело до налагането на окончателното изравнително мито, което е в сила до днес с Регламент (ЕО) № 1628/2004 на Съвета.

б) Условия за участие

(18) Както посочва подробното описание по-долу, СПР се състои от шест подсхеми. Наред с другото, те се различават във възможните участници. Производителите-износители и търговците износители „свързани с“ допълнителни производители имат право да участват в AAS на действителен износ и на СПР на годишни потребности. Производителите износители, които правят доставки за крайния износител, имат право на AAS на междинните доставки. Основните изпълнители, които извършват доставки в рамките на категориите, свързани с „вътрешния износ“, както е посочено в точка 8.2 от Политиката по ИВ за 2004—2009 г., както и доставчиците на експортно ориентирани единици (ЕОЕ) имат право да участват в СПР на вътрешен износ. И накрая, междинните снабдители на производителите-износители могат да претендират за свързаните с „вътрешен износ“ ползи в рамките на подсхемите: „предварителни нареждания за освобождаване“ (Advance Release Order – ARO) и насрещен вътрешен акредитив.

в) Практическо приложение

(19) Предварително разрешение може да бъде издадено за:

(i) Физически износ: Това е основната подсхема. Тя позволява освободен от мита внос на производствен материал за направата на специфичен краен износен продукт. Износът трябва да е "физически" в смисъл, че износният продукт трябва да напусне територията на Индия. Разрешението за внос и задължението за износ, включително типа на продукта за износ, са посочени в лиценза.

(ii) Годишни потребности: това разрешение не е свързано с конкретен износен продукт, а с по-широкообхватна продуктова група (напр. химични и свързани с тях продукти). Притежателят на разрешението може — до определен стойностен праг, определен от предишното му представяне във връзка с износа — да внася освободени от мито всякакви материали за производство, които да бъдат използвани в направата на каквато и да била стока, попадаща в групата. Той може да избере да изнася който и да е готов продукт, попадащ в продуктовата група, която ползва такива освободени от мито суровини.

(iii) Междинни доставки: Тази подсхема е за случаите, при които двама производители възнамеряват да произвеждат един единствен износен продукт и да си поделят производствения процес. Производителят износител произвежда междинния продукт. Той може да внася безмитно суровини и да получи за тази цел предварителен лиценз (AAS) за междинни доставки. Окончателният износител завършва производството и е задължен да изнесе готовия продукт.

(iv) Предвиден износ: тази подсхема позволява главният изпълнител да внася материали, освободени от мита, които са нужни за производството на стоки, които ще бъдат продавани като „предвиден износ“ на категориите от клиенти, изброени в параграф 8.2, букви б) — е), ж), и) и й) от Политика на ИВ 2004 — 2009 г. Според ПИ този тип износ се отнася за сделки, при които доставяните стоки не напускат територията на държавата. Няколко категории доставки са считани за недействителен износ, при условие че стоките се произвеждат в Индия, тоест представляват доставка на стоки на ЕОЕ или на дружество, разположено в специална икономическа зона (СИЗ).

(v) Предварително нареждане за освобождаване (ПНО): Нареждане за авансово разрешаване (НАР): притежателят на разрешение AAS, който възнамерява да доставя суровини от местни източници, вместо пряк внос, има възможност да използва НАР. В такива случаи предварителните разрешителни се приемат като предварителни нареждания за освобождаване и се прехвърлят в полза на местния снабдител при доставката на посочените в тях суровини. Чрез джиросването на ПНО местният доставчик получава правото на ползите на "предвидения износ", както е посочено в точка 8.3 от Политиката по ИВ за 2004—2009 г. (т.е. СПР на междинни доставки/предвиден износ, възстановяване при вътрешен износ и възстановяване на крайни акцизи). Механизмът на ПНО възстановява данъци и мита на снабдителя вместо да ги възстановява на окончателния износител под формата на отстъпки или възстановяване на мита. Възстановяването на данъци или мита е възможно както за местни суровини, така и за вносни.

(vi) Насрещен вътрешен акредитив: този подрежим отново обхваща местните доставки на притежател на AAS. Този притежател може да се обърне към банка за откриване на вътрешен акредитив в полза на местния доставчик. Банката ще обяви разрешението за невалидно по отношение на прекия внос, само що се отнася до стойността и обема на суровините, които са осигурени чрез местни доставки, вместо от внос. Местният доставчик ще има право на ползите на недействителния износ, както е посочено в точка 8.3 от EXIM-policy 04-09 (т.е. AAS на междинни доставки/недействителен износ, възстановяване при недействителен износ и възстановяване на крайни акцизи).

(20) По време на ПРП един от сътрудничещите износители е получил отстъпки по тази подсхема, т.е. AAS на действителен износ. Ето защо не е необходимо да се установи дали останалите схеми подлежат на изравнителни мерки.

(21) В резултат на налагането на окончателното изравнително мито, което е в сила и до днес с Регламент (ЕО) № 1628/2004 на Съвета, ПИ промени приложимата на СПР контролна система. По конкретно, за да се улеснят проверките от страна на индийските власти, притежателите на разрешения са задължени от закона да водят „достоверни и точни отчети за потреблението и използването на безмитно внесените /доставени от вътрешния пазар стоки“ в специален формат (глави 4.26, 4.30 и приложение 23 на ПНА І 2004—2009 г.), т.е. фактически регистър на потреблението. Този регистър трябва да бъде заверен от външен експерт-счетоводител/счетоводител, експерт по управленско счетоводство („cost and works accountant“), който издава сертификат, удостоверяващ че определеният регистър и съответните записи са били проверени и информацията, представена съгласно приложение 23, е вярна и точна във всяко едно отношение. Въпреки това гореспоменатите разпоредби се прилагат само за предварителните разрешения, издадени на и след 13 май 2005 г. За всички предварителни разрешения или предварителни лицензи, издадени преди тази дата, притежателите им трябва да спазят предишните контролни разпоредби, т.е. да водят верен и точен отчет на потреблението и оползотворяването на вносни стоки, свързани с разрешителното в определения в приложение 18 формат (глава 4.30 и приложение 18 към НОР I 02-07).

(22) По отношение на подсхемата, използвана по време на ПРП от сътрудничещия производител-износител, т.е. физическият износ, условията на разрешението за внос и на задължението за износ са опроделени по обем и стойност от ПИ и вписани в разрешението. В допълнение на това, към момента на вноса и износа правителствените служители следва да документират в разрешението съответните сделки. Обемът на вноса, разрешен по тази схема, се определя от ПИ на основата на стандартни норми за съотношението между суровини и крайни продукти (наричани по-долу „СНСКП”). За повечето продукти, включително за засегнатия продукт, съществуват SIONS (стандартни норми за съотношението между суровини и крайни продукти), които са публикувани в НОР II 04-09.

(23) Вносните суровини не са прехвърляеми и следва да бъдат използвани за производството на съответния краен продукт за износ. Задължението за износ трябва да се изпълни в рамките на предписания срок след издаването на лиценза (24 месеца с възможност за две удължавания от по шест месеца).

(24) Разследването в рамките на преразглеждането установи, че предварителните лицензи, използвани за внос на суровини през ПРП, са били издадени преди 13 май 2005 г. Поради тази причина новите контролни изисквания, определени от индийските власти в HOP I 04-09 и описани в точка 21, все още не са изпитани на практика. Освен това фирмата не би могла да докаже, че регистрите за необходимото действително потребление и складова наличност са водени според изисквания на глава 4.30 и приложение 18 на HOP I 02-07 формат, както това се прилага за предварителните лицензи, издадени преди 13 май 2005 г. Като се вземе предвид тази ситуация, може да се счита, че за разследвания износител не е било възможно да докаже, че са били спазени съответните EXIM разпоредби.

г) Коментари при оповестяването

(25) Сътрудничещият износител, който е използвал AAS през ПРП обясни, че въпреки че са били издадени преди 13 май 2005 г., той умишлено е подложил на проверка използваните предварителни лицензи, чрез сертифициран счетоводител, както се изисква в HOP I 04-09, и че това показва, че според новите разпоредби на HOP съществува надлежна система за проверка.

(26) Сертификат под формата на приложение 23 към HOP, подписано от сертифициран счетоводител с дата 1 февруари 2008 г., беше действително предадено на Комисията при проверката в помещенията на дружеството. Въпреки това, като се има предвид, че предварителните лицензи са от 2004 г., новите разпоредби на HOP не се прилагат за тях, трябва да се заключи, че това е постъпка по собствено желание на дружеството, която не доказва, че ефективна система на проверка наистина е приведена в действие от ПИ. Освен това не се доказа, че прекомерното освобождаване от мита, както е изчислено от сертифицирания счетоводител, е било обратно изплатено на правителството.

д) Заключение

(27) Освобождаването от вносни мита е субсидия по смисъла на член 2, параграф 1, буква а), ii) и член 2, параграф 2 от основния регламент, т.е. представлява финансово участие на правителството на Индия, което предоставя полза на разследваните износители.

(28) В допълнение на това подсхемата „физически износ“ в рамките на схемата за предварителни разрешения несъмнено зависи по закон от извършването на износ и следователно се разглежда като специфична и подлежаща на изравнителни мерки съгласно член 3, параграф 4, буква а) от основния регламент. Без задължение за износ никое дружество не може да извлече ползи в рамките на тези схеми.

(29) Подсхемата, използвана в настоящия случай, не може да бъде разглеждана като разрешена система за опрощаване или освобождаване от мита или субституционни системи за освобождаване/опрощаване по смисъла на член 2, параграф 1, буква а), ii) от основния регламент. Тя не съответства на стриктните правила, посочени в приложение I, точка i), приложение II (определение и правила за възстановяване на мита) и приложение III (определение и правила за възстановяване на мита при заместване) към основния регламент. ПИ не прилага ефективно своята система за проверка или процедури, с които да се провери дали и в какви количества, суровините са били вложени в производството на изнасяния продукт (приложение ІІ, точка ІІ, параграф 4 от основния регламент, а ако става въпрос за системи с възстановяване на заместители — приложение ІІІ, точка ІІ, параграф 2 от основния регламент). Самите СНСКП не могат да се приемат за система за проверка на действителното потребление, тъй като те не дават възможност на ПИ да извършва достатъчно прецизни проверки на количествата суровини, вложени в производството на изнасяния продукт. Още повече, че в периода на разследване, в рамките на преразглеждането (ПРП) ПИ така и не осъществи ефективен контрол въз основа на правилно воден регистър на действителното потребление. Освен това индийското правителство не е провело допълнителна проверка, основана на действително вложените суровини, макар и по принцип това да се изисква, когато отсъства ефективна система за проверка (приложение ІІ, точка ІІ, параграф 5 и приложение ІІІ, точка ІІ, параграф 3 от основния регламент).

(30) Тази подсхема следователно подлежи на изравнителни мерки.

е) Изчисляване на размера на субсидията

(31) Поради липсата на системи за допустимо възстановяване на мита или възстановяване на мита при заместване на вносни суровини с местни, привилегията, спрямо която могат да бъдат наложени изравнителни мерки, е пълно освобождаване от всички вносни мита, които по принцип са дължими при вноса на суровини за влагане в продукта. В това отношение следва да се отбележи, че основният регламент предвижда не само изравнителни мерки, които да компенсират прекомерното освобождаване от мита. В съответствие с член 2, параграф 1, буква а), подточка ii) и приложение I, буква и) към основния регламент само прекомерното освобождаване от мита може да бъде обект на изравнителни мерки, при условие че са спазени условията на приложения II и III към основния регламент. В настоящия случай обаче тези условия не бяха изпълнени. Така, ако бъде установено, че липсва адекватен процес на наблюдение, горното изключение за режимите на възстановяване на мита не е приложимо, а по-скоро се прилага обичайното правило за изравнителни мерки спрямо сумата на (очакваните приходи от) неплатените мита, отколкото предполагаемо свръх освобождаване. Както е посочено в приложения II, точка II и III, точка II от основния регламент, тежестта за изчисляване на такова свръх освобождаване не пада върху разследващия орган. Напротив, според член 2, параграф 1, буква а), подточка ii) от основния регламент, той трябва само да установи наличието на достатъчно доказателства, които да опровергаят целесъобразността на заявената система за проверка.

(32) Размерът на субсидиите за износителя, които използват СПР, е изчислен въз основа на очакваните вносни мита (основните мита и специалните допълнителни мита) върху суровините, внесени по подрежима, който се използва при производството на засегнатия продукт по време на периода на разследване, в рамките на преразглеждането RIP (числител). В съответствие с член 7, параграф 1, буква а) от основния регламент, таксите, които задължително са платени за получаването на субсидията, са извадени от размера на субсидиите при направено основателно искане за това. В съответствие с член 7, параграф 2 от основния регламент този размер на субсидията бе отнесен върху експортния оборот, осъществен през периода на разследване в рамките на преразглеждането като подходящ знаменател, тъй като субсидията зависи от осъществяването на износ и не е обвързана с изработените, произведените, изнесените или транспортираните количества.

(33) Ставката на субсидията, определена по тази схема през периода на разследване в рамките на преразглеждането за засегнатия сътрудничил производител възлиза на 0,3%.

2. Схема за кредитиране на заплащането на митнически задължения (Duty Entitlement Passbook Scheme—„DEPBS“)

а) Нормативна уредба

(34) Подробното описание на DEPBS се съдържа в точка 4.3 от Политиката по ИВ за 2004—2009 г. и в раздел 4 от HOP I 04-09.

б) Условия за участие

(35) Всеки производител износител и търговец износител може да бъде избран за тази схема.

в) Практическо осъществяване на DEPBS

(36) Износител, който има право да участва в този режим, може да подаде молба за отпускане на кредит по DEPBS, който се изчислява като процент от стойността на продуктите, изнасяни по този режим. Размерът на кредитите по DEPBS е установен от индийските власти за повечето продукти, включително и за засегнатия продукт. Те се определят на базата на СНСВМ, като се взимат предвид предполагаемо вносно съдържание на вложените материали в експортния продукт и падане на митото върху такъв предполагаем внос, независимо дали вносните мита са били платени в действителност.

(37) За да може да се ползва от тази схема, едно дружество трябва да изнася. По времето на експортната сделка, износителят следва да подаде декларация до индийските властите, в която да посочи, че осъществява износ по DEPBS. За да бъдат изнесени стоките, в хода на процедурата по доставката индийските митнически власти издават транспортен документ за износа. Документът посочва inter alia броя на кредитните точки за конкретната износна сделка. Към този момент износителят знае какво точно ще получи. След издаването на експортната товарителница, ПИ няма правомощия при отпускането на кредит по DEPBS. Размерът по DEPBS, използван за изчисляване на помощта, е същия като приложения по време на изготвянето на експортната декларация.

(38) Кредитите по DEPBS са свободно прехвърляеми и са валидни в рамките на 12 месеца от датата на издаване. Те могат да се използват за плащане на мита върху последващ внос на всякакви стоки, които се внасят без ограничения, с изключение на средства за производство. Стоките, внасяни срещу такива кредити, могат да бъдат продавани на вътрешния пазар (като се плаща данък върху продажбата) или да бъдат използвани по друг начин.

(39) Заявки за кредити по DEPBS се попълват по електронен път и могат да обхващат неогреничен брой сделки за износ. Точен краен срок за подаване на заявления за кредити по DEPBS de facto не съществува. Електронната система, използвана за управление на DEPBS не изключва автоматично сделки за износ, осъществени извън крайния срок за кандидатстване, определен в глава 4.47 HOP I 04-09. Освен това, както ясно се определя в глава 9.3 HOP I 04-09, заявки, получени след изтичане на крайния срок, винаги могат де се разгледат срещу налагането на наказателна такса (напр. 10% от кредита).

г) Коментари при оповестяването

(40) Един от сътрудничещите износители обясни, че всички получени от дружеството СНКТМЗ кредити са били използвани за внос на производствени материали за разглеждания продукт, въпреки че, както се посочва по-горе, по принцип е било разрешено да се използват за други цели. Поради това износителят твърди, че в това отношение действителното използване на СНКТМЗ е съответствало на обикновена система за възстановяване на мита, и че поради това само прекомерното освобождаване трябва да бъде изравнено, ако изобщо нещо трябва да бъде обект на изравнителни мерки. Въпреки това в съответствие с член 2, параграф 1, буква а), ii) и приложение I, i) от основния регламент, прекомерното освобождаване от мита може да бъде обект на изравнителни мерки, само ако са спазени условията от приложения II и III към основния регламент. В настоящия случай не са спазени условията, разяснени в съображение 43. От това следва, че се прилага обичайното правило за изравнителни мерки спрямо сумата на (очакваните приходи от) неплатените мита, отколкото предполагаемо свръх освобождаване.

д) Изводи по отношение на DEPBS

(41) В рамките на DEPBS се предоставят субсидии по смисъла на член 2, параграф 1, буква а), ii) и член 2, параграф 2 от основния регламент. Кредит по DEPBS представлява финансово съдействие от ПИ, тъй като кредитът евентуално може да бъде използван за компенсиране на вносни мита, като по този начин ПИ намалява приходите си от мита, които иначе биха били дължими. Освен това при кредитите по DEPBS се облагодетелства износителя, тъй като подобрява своята ликвидност.

(42) По закон DEPBS зависи от осъществяването на износа и следователно се счита за специфична и подлежаща на изравнителни мерки по член 3, параграф 4, буква а) от основния регламент.

(43) Тази система не може да бъде приета за допустима система за освобождаване/опрощаване на мита или за допустима субституционна система за освобождаване или опрощаване по смисъла на член 2, параграф 1, буква a), ii) от основния регламент. Тя не съответства на стриктните правила, посочени в приложение I, точка i), приложение II (определение и правила за възстановяване на мита) и приложение III (определение и правила за възстановяване на мита при заместване) към основния регламент. Износителят няма задължение действително да използва стоките, внесени безмитно в производствения процес, и размерът на кредита не се изчислява във връзка с действително вложените материали. Още повече, че няма система или процедура, чрез която да бъде потвърдено кои суровини са използвани в производствения процес на изнасяния продукт и дали не е направено свръх плащане на вносни мита по смисъла на точка i) от приложение I и приложения II и III към основния регламент. На последно място, даден износител има право на помощ по DEPBS независимо дали изобщо внася суровини. С цел да се облагодетелстват от схемата, за тях е достатъчно само да съобщят за стоки, без да доказват, че някакъв материал за влагане действително е бил внесен. По този начин, дори износители, които изцяло доставят суровини от местния пазар и не внасят стоки, които да влагат в производството си, имат право да се възползват от DEPBS.

е) Изчисляване на размера на субсидията

(44) В съответствие с член 2, параграф 2 и член 5 от основния регламент, размерът на субсидиите, които подлежат на изравнителни мерки, е изчислен от гледна точка на помощта за получателя, които са налице през периода на разследването в рамките на преразглеждането. В това отношение се прие, че получателят се облагодетелства към момента, когато се осъществява експортната сделка по схемата. От този момент ПИ е задължено да се откаже от митата, което представлява финансово подпомагане по смисъла на член 2, параграф 1, буква a), ii) от основния регламент. След като митническите органи издадат товарителницата, в която, освен друго, е посочена сумата по DEPBS, която следва да се предостави при тази експортна сделка, ПИ няма право на преценка дали да предостави субсидията, както и няма право на преценка относно размера на субсидията. Освен това сътрудничещият производител-износител е завел кредитите по DEPBS с натрупване като приход при осъществяване на експортната сделка.

(45) Когато са отправени основателни искания, таксите, плащани задължително за получаването на субсидията, бяха извадени от кредитите, така че да се получи размерът на субсидията като числител, в съответствие с член 7, параграф 1, буква a) от основния регламент. В съответствие с член 7, параграф 2 от основния регламент размерът на тази субсидия беше разпределен върху общия износен оборот през периода на разследването в рамките на преразглеждането като подходящ знаменател, тъй като субсидията зависи от осъществяването на износа и не се предоставя във връзка с произведени, изнесени или транспортирани количества.

(46) Ставката на субсидията, определена по тази схема през периода на разследване в рамките на преразглеждането за сътрудничилите производители възлиза на 6,2% и 5,7%.

3. Режим за поощряване на експорта на средства за производство (Export Promotion Capital Goods Scheme—„EPCGS“)

а) Нормативна уредба

(47) Подробно описание на EPCG се съдържа в глава 5 от EXIM policy 04-09 и глава 5 на HOP I 04-09.

б) Условия за участие

(48) Производители износители, търговци износители „свързани с“ второстепенни производители и доставчици на услуги имат право да участват в този режим.

в) Практическо приложение

(49) При условието, че е поело задължение да осъществява износ, дадено дружество получава разрешение да внася средства за производство (нови, а от април 2003 г. и втора ръка, на възраст до 10 години) при намалени митнически ставки. С тази цел при подаване на заявление и плащане на такса ПИ издава разрешително за EPCG. До 31 март 2000 г. прилаганата действителна ставка на митото е 11% (включително 10% допълнителна такса), а за внос с голяма стойност — нулева. От април 2000 г. схемата предвижда намалена митническа ставка от 5%, приложима за всички средства за производство, внесени по тази схема. За да бъдат изпълнени задълженията за износ, внесеното производствено оборудване трябва да се използва за производство на определено количество стоки за износ в течение на известен период от време.

(50) Притежателят на разрешително по EPCGS може да осигурява средствата за производство от местни източници. В този случай местният производител на средства за производство може да се възползва от възможността за безмитен внос на елементи, които са необходими за производството на тези средства за производство. Като алтернатива, местният производител може да поиска помощ за недействителен износ по отношение на доставката на средства за производство на притежателя на разрешително по EPCG.

г) Извод по отношение на EPCG

(51) В рамките на EPCGS се предоставят субсидии по смисъла на член 2, параграф 1, буква а), ii) и член 2, параграф 2 от основния регламент. Намаляването на митата представлява финансов помощ от ПИ, тъй като отстъпката намалява неговите приходи от мита, които иначе подлежат на плащане. В допълнение намалението на митото предоставя ползи за износителите, тъй като спестените мита при вноса подобряват неговата ликвидност.

(52) Освен това схемата EPCGS зависи по закон от извършването на износ, тъй като подобни разрешения са свързани със задължение за осъществяване на износ. Следователно схемата се разглежда като специфична и подлежаща на изравнителни мерки съгласно член 3, параграф 4, буква а) от основния регламент.

(53) Вследствие на това тази схема не може да се разглежда като допустима система за възстановяване на мита или система с възстановяване за заместители по смисъла на член 2, параграф 1, буква а), ii) от основния регламент. Производственото оборудване не попада в обхвата на подобни допустими системи, както е посочено в приложение I, буква и) от основния регламент, защото не се влагат в производството на изнасяните продукти.

д) Изчисляване на размера на субсидията

(54) Размерът на субсидията е изчислен в съответствие с член 7, параграф 3 от основния регламент въз основа на неплатените мита върху внесените средства за производство, разпределени в рамките на период, който отразява срока на обичайна амортизация на такива средства за производство. В съответствие с установената практика така изчисленият размер, отнасящ се до ПРП, бе коригиран с добавянето на лихвите за този период, за да представя общата стойност на ползите през това време. За тази цел дългосрочният търговски лихвен процент, приложим в Индия по време на периода на разследването, е счетен за подходящ. При наличието на основателни искания, таксите, платени за получаването на субсидията, бяха приспаднати в съответствие с член 7, параграф 1, буква а) от основния регламент от горната сума, за да се достигне до размера на субсидията като числител. В съответствие с член 7, параграф 2 и член 7, параграф 3 от основния регламент, този размер на субсидията бе отнесен към износния оборот през ПРП (подходящ знаменател), тъй като субсидията зависи от осъществяването на износ и не е обвързана с изработените, произведените, изнесените или транспортираните количества.

(55) Ставката на субсидията, определена по тази схема през периода на разследване в рамките на преразглеждането за сътрудничилите производители възлиза на 0,7 % и 0,3%.

е) Коментари при оповестяването

(56) Един сътрудничещ износител посочи грешка в първоначално използваната методология за изчисляване на ползите от EPCG, особено по отношение на използвания размера на лихва. Грешката, която засягаше и двамата сътрудничещи износителя, бе поправена.

4. Режим на освобождаване от данък върху доходите при експорт („ITES“)

Раздел 80ННС от Закона за подоходния данък 1961 („ЗПД“)

(57) По тази схема износителите биха могли да се възползват от частично освобождаване от данък печалба, получена от продажбите за износ. Правното основание за това освобождаване е изложено в раздел 80ННС от ЗПД.

(58) Тази разпоредба на ЗПД беше премахната при оценката на годините 2005 до -2006 (т.е. за финансовата година от 1 април 2004 г. до 31 март 2005 г.) нататък и поради това раздел 80ННС от ЗПД не предоставя никакви предимства след 31 март 2004 г. По тази схема сътрудничещият производител-износител не се е възползвал от никакви предимства по време на ПРП. Вследствие на това и тъй като схемата е била оттеглена, следва да не му се налага изравнително мито в съответствие с член 15, параграф 1 от регламента.

Раздел 80IA на Закона за подоходвия данък (ЗПД)

а) Нормативна уредба

(59) Тази схема се основава на раздел 80 I A от Закона за подоходния данък (ЗПД). Тази разпоредба е включена в ЗПД със Закона за финасите от 2001 г.

б) Условия за участие

(60) Раздел 80 I A от ЗПД засяга предприятия, заели се с реализирането на инфраструктурни съоръжения, включително производството и разпространението на електроенергия, в която и да е част на Индия.

в) Практическо приложение

(61) В съответствие с разпоредбите на раздел 80 I A от ЗПД, печалбата, получена от производство на електроенергия се освобождава от данък печалба за срок от десет последователни години през първите петнайсет години от експлоатацията на производствената единица. Въпросната производствена единица трябва да е нова и експлоатацията ѝ да е започнала на или след 1 април 2003 г. и до 31 март 2010 г. г.

(62) Изчислението на данъчното облекчение е част от процедурата по годишното възстановяване на данъци и се одитира заедно с отчета за приходите и разходите и други финасови отчети на дружеството. То трябва да спазва правилата, определени в ЗПД, а именно че счетоводната оценка на произведеното електричество трябва да отразява пазарната ѝ стойност. Ролята на данъчните власти е да проверят дали данъчното облекчение е изчислено според правилата на ЗПД и заверените отчети на дружествата. Разследването доказа, че властите действително са проверили изчислението, и че когато това е било основателно, са го коригирали.

(63) Разследването доказа, че и двамата производители-износители са построили електростанции за собствено потребление в рамките на своите производствени площадки за графит. Поради това са поискали съответното данъчно облекчение в съответствие с разпоредбите на ЗПД.

г) Заключение относно ITES по раздел 80 I A на ЗПД

(64) Освобождаването от вносни мита е субсидия по смисъла на член 2, параграф 1, буква а), точка ii) и член 2, параграф 2 от основния регламент, т.е. представлява финансово участие на правителството на Индия, което предоставя полза на разследваните износители.

(65) Въпреки това разследването показа, че достъпът до ITES по раздел 80 I A на ЗПД не се предоставя само някои предприятия по смисъла на член 3, параграф 2, буква a) от основния регламент. Става ясно, че тази схема е достъпна за всички дружества на основата на обективни критерии. В този случай не бе открито никакво друго доказателство, че схемата е специфична.

(66) Освен всичко друго тя не е свързана с разглеждания продукт, а със различен (електроенергия) и ползите от схемата възникват на основата на дейност, която не е производството и продажбите на засегнатия продукт. При тези обстоятелства се счита, че ползите, извлечени от засегнатите износители по тази схема не трябва да бъдат облагани с изравнително мито.

3. Схема за освобождаване от данък върху електроенергията („EDE“)

(67) Съгласно политиката за насърчаване на промишлеността от 2004 г. щат Madhya Pradesh („MP“) предоставя освобождаване от данък върху електроенергията за промишлени предприятия, които инвестират в производството на електроенергия за собствено потребление.

а) Нормативна уредба

(68) Описанието на схемата за освобождаване от данък върху електроенергията, приложена от правителството на MP е посочено в раздел 3-В от закона за електричеството от 1949 г.

б) Условия за участие

(69) Всички промишлености, под юрисдикцията на правителството на MP, инвестиращи в нови мощности за производство на електроенергия за собствено потребление.

в) Практическо приложение

(70) Съгласно уведомлението на правителството на MP, обявено на 29 септември 2004 г. дружества или лица инвестиращи в нови мощности за производство на електроенергия за собствено потребление с капацитет над 10 KW могат да получат от Енергийния инспекторат на MP сертификат за освобождаване от данък върху електроенергията. Освобождаването се предоставя за произвдство на електричество за собствено потребление и единствено, ако новите мощности не заместват вече съществуващи. Изключението се предоставя за максимален срок до пет години.

(71) С уведомление от 5 април 2005 г. правителството на MP освобождава от данък върху електроенертията новопостроените мощности на един от сътрудничещите производители-износители за срок от десет години.

г) Коментари при оповестяването

(72) Сътрудничещият износител, който се е ползвал от освобождаване от данък върху електроенергията твърди, че схемата EDE не е специфична и се прилага без дискриминация, които имат право на нея. Според този износител първоначалната политика на освобождаване за срок от пет години впоследствие е била преразгледана от правителството на щата Madhya Pradesh и срокът е бил удължен на десет години. При все това нито ПШ, нито сътрудничещият износител предадоха в отговорите си публикувано уведомление относно такава промяна в политиката.

д) Извод по отношение на EDE

(73) Този режим представлява субсидия по смисъла на член 2, параграф 1, буква а), ii) и член 2, параграф 2 от основния регламент. Това представлява финансово съдействие от страна на правителството на MP, тъй като чрез това стимулиране се намаляват държавните приходи, които иначе биха били дължими. В допълнение, тя предоставя ползи на дружеството получател.

(74) Въпреки че политиката за насърчаване на промишлеността от 2004 г. и уведомлението на правителството на MP от 29 септември 2004 г. предвиждат период на освобождаване от пет години, на производителя-износител е предоставен период от десет години. Поради това този стимул не е отпуснат според критериите и условията, ясно определени със закон, нормативен акт или друг официален документ.

е) Изчисляване на размера на субсидията

(75) Помощта за изнасящия производител е изчислена въз основа на размера на данъка върху електроенергията, който по принцип е дължим за периода на разследването и който остава неплатен по тази схема. В съответствие с член 7, параграф 2 от основния регламент, субсидиите (числител) са разделени на общите продажби по време на периода на разследването в рамките на преразглеждането (знаменател), тъй като те зависят от всички продажби, вътрешни и за износ, а не се отпускат във връзка с изработените, произведени, изнесени или транспортирани количества.

(76) Така за едно от дружествата, което се е възползвало от EDE, е установен марж на субсидии от 0,7%.

III. Размер на субсидиите, подлежащи на изравнителни мерки

(77) Припомня се, че в Регламент (ЕО) № 1628/2004 на Съвета размерът на субсидиите, подлежащи на изравняване, изразен ad valorem , е определен съответно на 15,7% и на 7% за двамата производители-износители, които са сътрудничили на настоящето частично междинно преразглеждане.

(78) При настоящето частично междинно преразглеждане размерът на субсидиите, подлежащи на изравняване, изразен ad valorem , се определя в следната таблица:

Дружество | ALS | DEPB | НИСП | EDE | ОБЩО |

Graphite India Ltd. | нула | 6,2% | 0,1% | нула | 6,3% |

HEG Ltd. | 0,3% | 5,7% | 0,5% | 0,7% | 7,2% |

IV. ИЗРАВНИТЕЛНИ МЕРКИ

(79) В съответствие с разпоредбите на член 19 от основния регламент срещу субсидиите и основанията за частичното междинно преразглеждане, посочени в точка 3 от известието за започване на процедура се установи, че нивото на субсидиране на сътрудничещите производители се е променило и поради това ставката на изравнителното мито, наложено с Регламент (ЕО) № 1628/2004 на Съвета, трябва да бъде изменено съобразно с това.

(80) Преразглежданото изравнително мито произтича от аналогични атидъмпингови и изравнителни разследвания („първоначални изследвания“). В съответствие с член 24, параграф 1 от основния регламент и член 14, параграф 1 от Регламент (ЕО) № 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност, наложените с Регламент (ЕО) № 1629/2004 на Съвета антидъмпингови мита се адаптират така че размерът на субсидиите и дъмпинговите маржове да произтичат от същото положение.

(81) Разследваните и подлежащи на изравняване по настоящата процедура на преразглеждане схеми за субсидиране, с изключение на EDE, са представлявали субсидии за износ по смисъла на член 3, параграф 4, буква а) от основния регламент.

(82) Поради това е уместно да се коригира антидъмпинговото мито, така че да отразява новите нива на субсидиране, установени през настоящото преразглеждане, доколкото това се отнася до субсидиите за износ. Освен това в съответствие с член 15, параграф 1 от основния регламент, нивото на изравнителните мита не трябва да надвишава степента на отстраняване на вредата, установена в първоначалното разследване. Както и в първоначалното разследване, като се има предвид че степента на сътрудничество бе висока (100%), остатъчният марж на субсидирането е бил определен на нивото на дружеството с най-високия индивидуален марж.

(83) Съобразно с това нивата на изравнителните и антидъмпингови мита се коригират както следва:

Дружество | Марж на субсидията | Дъмпингов марж | Марж на отстраняване на вредата | Изравнително мито | Анти-дъмпин-гово мито |

Graphite India Ltd. | 6,3% | 31,1% | 15,7% | 6,3% | 9,4% |

HEG Ltd. | 7,2% | 24,4% | 7,0% | 7,0% | 0% |

Всички останали | 7,2% | 31,1% | 15,7% | 7,2% | 8,5% |

(84) Един сътрудничещ износител твърди, че тъй като настоящото частично междинно преразглеждане се ограничава с нивото на субсидиране, антидъмпинговите мита не трябва да бъдат променяни.

(85) В това отношение се припомня, че в известието за започване на настоящето преразглеждане се заявява, че „за тези дружества, които са обект на антидъмпингови и изравнителни мерки, антидъмпинговите мерки могат да бъдат адаптирани съобразно промените в изравнителните мерки.“ Изменението на антидъмпинговите мита не е резултат от разкрития, свързани с нивото на дъмпинга, а автоматична последица от това, че първоначалните дъмпингови маржове са адаптирани така, че да отразяват установеното ниво на износни субсидии и тъй като последните са преразгледани.

(86) Определените в настоящия регламент индивидуални изравнителни митнически ставки за отделните дружества отразяват положението, установено по време на частичното междинно преразглеждане по отношение на сътрудничилите износители. Ето защо те са приложими единствено по отношение на внос на разглеждания продукт, произведен от тези дружества. Внос на разглеждания продукт, произведен от дружество, което не е изрично упоменато в разпоредителната част на настоящия регламент, в това число дружества, свързани с изрично упоменатите, не могат да се възползват от митническата ставка, приложима към „всички други дружества“.

(87) Всяка претенция за прилагането на тези индивидуални изравнителни митнически ставки (например след промяна на името на лицето или започването на ново производство, или промяна в продаващите лица) се отправя до Комисията[5] незабавно с цялата релевантна информация, и по-специално промяната в дейността на компанията, свързана с производството, вътрешните и износни продажби, свързани например с промяна на названието или в произвеждащите, или продаващите лица. Ако е целесъобразно и след консултация с Консултативния комитет, с настоящето Комисията е уполномощена да нанесе съответните поправки в регламента, като се актуализира списъкът от дружества, които се възползват от индивидуална митническа ставка,

ПРИЕ НАСТОЯЩИЯ РЕГЛАМЕНТ:

Член 1

Член 1, парграф 2 от Регламент (ЕО) № 1628/2004 се заменя със следното:

„Ставката на окончателното изравнително мито, приложимо към нетната цена франко границата на Общността, преди обмитяване, по отношение на продуктите, произведени от посочените по-долу дружества, е както следва:

Дружество | Окончателно мито | TARIC допълнителен код |

Graphite India Limited (GIL), 31 Chowringhee Road, Kolkatta — 700016, West Bengal | 6,3% | A530 |

Hindustan Electro Graphite (HEG) Limited, Bhilwara Towers, A-12, Sector- 1, Noida — 201301, Uttar Pradesh | 7,0% | A531 |

Всички останали | 7,2% | A999 |

"

Член 2

Член 1, парграф 2 от Регламент (ЕО) № 1629/2004 се заменя със следното:

„Ставката на окончателното антидъмпингово мито, приложимо към нетна цена франко граница на Общността преди обмитяване за стоките, произведени от компаниите, изброени по-долу, се определя, както следва:

Дружество | Окончателно мито | TARIC допълнителен код |

Graphite India Limited (GIL), 31 Chowringhee Road, Kolkatta — 700016, West Bengal | 9,4% | A530 |

Hindustan Electro Graphite (HEG) Limited, Bhilwara Towers, A-12, Sector- 1, Noida — 201301, Uttar Pradesh | 0% | A531 |

Всички останали | 8,5% | A999 |

"

Член 3

Настоящият регламент влиза в сила в деня след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на година.[…]

За Съвета:

Председател […]

[1] ОВ L 288, 21.10.1997, стp. 1.

[2] ОВ L 295, 18.09.2004, стp. 4.

[3] ОВ L 295, 18.09.2004, стp. 10.

[4] ОВ С 230, 2.10.2007 г., стр. 9.

[5] European Commission, Directorate-General for Trade, Directorate H, Office N105 04/092, 1049 Brussels, Belgium